Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9625

3. Óraidő jelölése 3.1 Amennyiben az óraidőt számjegyekkel jelölik, az ISO 3307 szerint az óra-perc-másodperc sorrend alkalmazandó. 3.2 Az órák jelölésére két számjegy használható 00-tól 23-ig a 24 órás időalapú rendszerben, ezt vagy az óra decimális törtértéke, vagy percek és másodpercek követik. Ha az óra decimális törtértékét alkalmazzák, a normális tizedesponttal történő elválasztás után adják meg a kívánt pontossághoz szükséges számjegyeket. (a ford. megj.: az angol nyelvben tizedesvessző helyett tizedespontot használnak). 3.3 A perceket a fentiekhez hasonlóan két számjeggyel fejezzék ki 00 és 59 között, melyet a másodperc decimális értéke követ, ha erre szükség van. 3.4 A másodperceket a fentiekhez hasonlóan két számjeggyel fejezzék ki 00 és 59 között, melyet a másodperc decimális értéke követ, ha erre szükség van 3.5 Amennyiben a könnyebb érthetőség érdekében szükséges, az órákat és perceket, valamint a perceket és másodperceket kettősponttal válasszák el egymástól. Pl. du. 3 óra 20 perc 18 másodperc a következőképpen írható: 152018 vagy 15:20:18 órákban, percekben és másodpercekben, vagy, 1520.3 vagy 15:20.3 órákban, percekben és a perc decimális törtértékekben, vagy, 15.338 órákban és az óra decimális törtértékében.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes